SET เช้าเสี่ยงลงต่อ! เซ่นบาทอ่อน-พลังงานกดดัน
แนวโน้ม SET เช้าลงต่อ! ตามตปท. รับแรงกดดันบาทอ่อนค่าใกล้แตะ 37 บาท/ดอลลาร์ และราคาน้ำมันลดลงกดดันต่อหุ้นพลังงาน ให้แนวต้าน 1,650-1,655 จุด แนวรับ 1,630-1,635 จุด
แนวโน้ม SET เช้าลงต่อ! ตามตปท. รับแรงกดดันบาทอ่อนค่าใกล้แตะ 37 บาท/ดอลลาร์ และราคาน้ำมันลดลงกดดันต่อหุ้นพลังงาน ให้แนวต้าน 1,650-1,655 จุด แนวรับ 1,630-1,635 จุด
16 ก.ย. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวลงตามทิศทางเดียวกับตลาดหุ้นอื่นในภูมิภาคเอเชียที่ปรับตัวลงตามตลาดหุ้นสหรัฐฯ จากความกังวลในเรื่องของการเกิดภาวะเศรษฐกิจถดถอย (Recession) ของสหรัฐฯ ที่จะตามมาหลังการเร่งขึ้นอัตราดอกเบี้ยรุนแรงของธนาคารกลางสหรัฐฯ (เฟด) เพื่อต่อสู้กับเงินเฟ้อที่สูง ส่งผลให้ค่าเงินดอลลาร์สหรัฐฯยังคงแข็งค่า และค่าเงินในภูมิภาคอื่นๆอ่อนค่า โดยเฉพาะค่าเงินบาทที่อ่อนค่ามาใกล้แตะ 37 บาท/ดออลาร์สหรัฐฯ ทำให้มีแรงขายนักลงทุนต่างชาติออกมากดดันตลาด
ขณะเดียวกันความกังวลเกี่ยวกับ Recession ของสหรัฐฯ ส่งผลให้ราคาน้ำมันดิบกลับมาปรับตัวลดลง ซึ่งอาจจะกดดันต่อหุ้นกลุ่มพลังงานในตลาดหุ้นไทย และเป็นแรงกดดันดัชนีในวันนี้ อย่างไรก็ตามแม้ว่าตัวเลขเศรษฐกิจของสหรัฐฯจะออกมาดี แต่นักลงทุนอาจจะมองข้ามไป ทำให้ตลาดรับปัจจัยลบเข้ามามาก และเป็นแรงกดดันต่อการรีบาวด์กลับมา โดยให้แนวต้าน 1,650-1,655 จุด แนวรับ 1,630-1,635 จุด